**ĀRKĀRTA SĒDES PROTOKOLS**

2022.gada 22.jūnijā Nr.21

SĒDE NOTIEK **DOMES** SĒŽU ZĀLĒ

SĒDE NOTIEK VIDEOKONFERENCES REŽĪMĀ

SĒDE SASAUKTA plkst. 11:00

SĒDI ATKLĀJ plkst. 11:00

SĒDES DARBA KĀRTĪBA:

1. Par valsts budžeta transfertu palielināšanu un līdzekļu piešķiršanu no pamatbudžeta programmas „Izdevumi neparedzētiem gadījumiem” Daugavpils pilsētas pašvaldībai pamatbudžeta apakšprogrammai „Aktīvās atpūtas un vides objektu investīciju projekti”.

2. Par apropriācijas palielināšanu un pārdali starp Daugavpils valstspilsētas pašvaldības pamatbudžeta apakšprogrammām.

3. Par līdzfinansējuma piešķiršanu dalības braucienam Baltkrievu kultūrbiedrības biedrībai „Uzdim” no budžeta programmas „Sabiedrisko organizāciju atbalsta fonds”.

SĒDI VADA – Daugavpils domes priekšsēdētāja 1.vietnieks Aleksejs Vasiļjevs

SĒDĒ PIEDALĀS - 10 Domes deputāti – P.Dzalbe, A.Elksniņš, A.Gržibovskis,

L.Jankovska, V.Kononovs, N.Kožanova,

M.Lavrenovs, V.Sporāne - Hudojana,

I.Šķinčs, A.Vasiļjevs.

SĒDĒ NEPIEDALĀS – 5 Domes deputāti – I.Aleksejevs – iemesls nav zināms,

I.Jukšinska – iemesls nav zināms,

J.Lāčplēsis – iemesls nav zināms,

I.Prelatovs – iemesls nav zināms,

M.Truskovskis – iemesls nav zināms,

SĒDĒ PIEDALĀS VIDEOKONFERENCES REŽĪMĀ – 8 Domes deputāti – P.Dzalbe, A.Elksniņš, A.Gržibovskis, L.Jankovska, N.Kožanova, M.Lavrenovs, V.Sporāne - Hudojana, I.Šķinčs.

SĒDĒ PIEDALĀS - pašvaldības administrācijas darbinieki:

T.Dubina, K.Rasis, E.Upeniece, Ž.Kobzeva,

N.Aļhimoviča, E.Ugarinko, D.Krīviņa,

A.Jemeļjanovs, A.Šapovals

SĒDI PROTOKOLĒ - Domes protokolu lietvedības pārzine S.Rimicāne

**1.§ (410.)**

# **Par valsts budžeta transfertu palielināšanu un līdzekļu piešķiršanu no**

# **pamatbudžeta programmas „Izdevumi neparedzētiem gadījumiem” Daugavpils**

# **pilsētas pašvaldībai pamatbudžeta apakšprogrammai „Aktīvās atpūtas un vides objektu investīciju projekti”**

**E.Upeniece, P.Dzalbe, I.Šķinčs, A.Vasiļjevs**

P.Dzalbe jautā, kādas ir projekta finansējuma attiecības no valsts budžeta un no pašvaldības budžeta?

E.Upeniece skaidro, ka būvdarbi kopā ar PVN sastāda 1,3 mij eiro, no pašvaldības 171 tūkstotis plus 161 tūkstotis eiro, no valsts budžeta 973 tūkstoši eiro.

I.Šķinčs jautā, kāds ir atlikums sadaļā “Izdevumi neparedzētiem gadījumiem”?

E.Upeniece atbild, ka naudas nav.

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, saskaņā ar 31.05.2022. MK rīkojumu Nr.403 “Par atbalstītajiem pašvaldības augstas gatavības mērķdotāciju investīciju projektiem 2022.gadā”, Daugavpils domes 2021.gada 23.septembra noteikumu Nr.5 „Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 49.,51.punktu, Daugavpils domes Finanšu komitejas 2022.gada 16.jūnija atzinumu, atklāti balsojot: PAR – 10 (P.Dzalbe, A.Elksniņš, A.Gržibovskis, L.Jankovska, V.Kononovs, N.Kožanova, M.Lavrenovs, V.Sporāne-Hudojana, I.Šķinčs, A.Vasiļjevs), PRET – nav, ATTURAS – nav, **Daugavpils dome nolemj:**

1. Palielināt Daugavpils valstspilsētas pašvaldības pamatbudžetā valsts budžeta transferu ieņēmumus 633 035 EUR (seši simti trīsdesmit trīs tūkstoši trīsdesmit pieci *euro* 00 *centi*) apmērā un piešķirt līdzekļus no Daugavpils valstspilsētas pašvaldības pamatbudžeta programmas „Izdevumi neparedzētiem gadījumiem” 222 653 EUR (divi simti divdesmit divi tūkstoši seši simti piecdesmit trīs *euro 00 centi* ) apmērā, investīciju projekta “Tūrisma un dabas izziņas objekta “Latgales purvāja biodaudzveidība” infrastruktūras būvniecība Esplanādes purvājā” līdzfinansējumam.
2. Apstiprināt Daugavpils valstspilsētas pašvaldības pamatbudžeta programmas “Izdevumi neparedzētiem gadījumiem” un Daugavpils valstspilsētas pašvaldības pamatbudžeta apakšprogrammas „Aktīvās atpūtas un vides objektu investīciju projekti” grozījumus saskaņā ar 1.un 2.pielikumu.
3. Paredzēt Daugavpils valstspilsētas pašvaldības 2023.gada budžetā līdzekļus investīciju projekta “Tūrisma un dabas izziņas objekta “Latgales purvāja biodaudzveidība” infrastruktūras būvniecība Esplanādes purvājā” 121 128 EUR (viens simts divdesmit viens tūkstotis viens simts divdesmit astoņi *euro* 00 *centi*) līdzfinansējumam.

Pielikumā: 1. Daugavpils valstspilsētas pašvaldības pamatbudžeta programmas „Izdevumi neparedzētiem gadījumiem” ieņēmumu un izdevumu tāmes grozījumi un

paskaidrojuma raksts 2022.gadam.

2. Daugavpils valstspilsētas pašvaldības pamatbudžeta apakšprogrammas „Aktīvās atpūtas un vides objektu investīciju projekti” ieņēmumu un izdevumu tāmes grozījumi un paskaidrojuma raksts 2022.gadam.

**2.§ (411.)**

# **Par apropriācijas palielināšanu un pārdali starp Daugavpils**

# **valstspilsētas pašvaldības pamatbudžeta apakšprogrammām**

**A.Nikolajevs, A.Vasiļjevs**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 16.panta otro daļu, Daugavpils domes 2021.gada 23.septembra noteikumu Nr.5 „Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 45. un 49. punktu, ņemot vērā Domes Īpašuma un mājokļu komitejas 2022.gada 16.jūnija atzinumu, Daugavpils domes Finanšu komitejas 2022.gada 16.jūnija atzinumu, atklāti balsojot: PAR – 10 (P.Dzalbe, A.Elksniņš, A.Gržibovskis, L.Jankovska, V.Kononovs, N.Kožanova, M.Lavrenovs, V.Sporāne-Hudojana, I.Šķinčs, A.Vasiļjevs), PRET – nav, ATTURAS – nav, **Daugavpils dome nolemj:**

1. Samazināt apropriāciju Daugavpils valstspilsētas pašvaldības pamatbudžeta apakšprogrammā „Kultūras iestāžu investīciju projekti” par 2 965 EUR (divi tūkstoši deviņi simti sešdesmit pieci *euro*) saskaņā ar 1.pielikumu.
2. Palielināt apropriāciju Daugavpils valstspilsētas pašvaldības pamatbudžeta apakšprogrammā „Izglītības iestāžu, tai skaitā pirmsskolas izglītības iestāžu investīciju projekti” par 17 081 EUR (septiņpadsmit tūkstoši astoņdesmit viens *euro*) **t.sk**. dotācija no vispārējiem ieņēmumiem par 2 965 EUR (divi tūkstoši deviņi simti sešdesmit pieci *euro* ) un iestāžu ieņēmumi no ārvalstu finanšu palīdzības par 14 116 EUR (četrpadsmit tūkstoši viens simts sešpadsmit *euro*) saskaņā ar 2.pielikumu.

Pielikumā: 1. Daugavpils valstspilsētas pašvaldības pamatbudžeta apakšprogrammas “Kultūras iestāžu investīciju projekti” ieņēmumu un izdevumu tāmes grozījumi un paskaidrojuma raksts 2022.gadam.

2. Daugavpils valstspilsētas pašvaldības pamatbudžeta apakšprogrammas “Izglītības iestāžu, tai skaitā pirmsskolas izglītības iestāžu investīciju projekti” ieņēmumu un izdevumu tāme un paskaidrojuma raksts 2022.gadam.

**3.§ (412.)**

# **Par līdzfinansējuma piešķiršanu dalības braucienam Baltkrievu kultūrbiedrības biedrībai „Uzdim” no budžeta programmas „Sabiedrisko organizāciju atbalsta fonds”**

**Ž.Kobzeva, A.Vasiļjevs**

Pamatojoties uz likuma „Par pašvaldībām” 21.panta pirmās daļas 27.punktu, Daugavpils pilsētas domes (turpmāk - Dome) 2022.gada 28.janvāra saistošajiem noteikumiem Nr. 8 „Par Daugavpils valstspilsētas pašvaldības budžetu 2022.gadam”, Domes 2016.gada 28.janvāra noteikumu Nr.1 “Sabiedrisko organizāciju atbalsta fonda noteikumi”, kas apstiprināti ar Domes 2016.gada 28.janvāra lēmumu Nr.20 “Par noteikumu apstiprināšanu”, 11., 24. un 26.punktu, ņemot vērā biedrības “Baltkrievu kultūrizglītības biedrība “Uzdim”” (reģ. Nr. 40008004087) 2022.gada 14. jūnija pieteikumu, Daugavpils pilsētas domes Izglītības un Kultūras jautājumu komitejas 2022.gada 16.jūnija sēdes atzinumu, Daugavpils pilsētas domes Finanšu komitejas 2022.gada 16. jūnija sēdes atzinumu, atklāti balsojot: PAR – 10 (P.Dzalbe, A.Elksniņš, A.Gržibovskis, L.Jankovska, V.Kononovs, N.Kožanova, M.Lavrenovs, V.Sporāne-Hudojana, I.Šķinčs, A.Vasiļjevs), PRET – nav, ATTURAS – nav, **Daugavpils dome nolemj:**

1. Piešķirt no Daugavpils pilsētas pamatbudžeta programmas „Sabiedrisko organizāciju atbalsta fonds” līdzfinansējumu biedrībai “Baltkrievu kultūrizglītības biedrība “Uzdim”” (reģ.Nr. 40008004087) 136,12 EUR apmērā (*viens simts trīsdesmit* *seši euro, 12 centi)* dalības braucienam, lai piedalītos VII. Starptautiskajā baltkrievu dziesmu un deju festivālā “FEST”, 2022.gada 9.jūlijā Dagdā.

2. Daugavpils pilsētas domes Centralizētajai grāmatvedībai līdzfinansējumu pārskaitīt biedrībai.

Sēdi slēdz plkst.11.08

Sēdi vadīja:

Domes priekšsēdētāja

1.vietnieks A.Vasiļjevs

Protokoliste S.Rimicāne